

VALSTYBĖS ĮMONĖS TURTO BANKO

GENERALINIS DIREKTORIUS

# ĮSAKYMAS

# DĖL VALSTYBĖS NEKILNOJAMOJO TURTO PERDAVIMO

2019 m. vasario 15 d. Nr. P13-4

Vilnius

Vadovaudamasis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 10 straipsniu ir įgyvendindamas Valstybės turto perdavimo valdyti, naudoti ir disponuoti juo patikėjimo teise tvarkos aprašą, patvirtintą Lietuvos Respublikos Vyriausybės 2001 m. sausio 5 d. nutarimu Nr. 16 „Dėl Valstybės turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“,

p e r d u o d u Vytauto Didžiojo karo muziejui valdyti, naudoti ir disponuoti patikėjimo teise valstybei nuosavybės teise priklausantį ir šiuo metu valstybės įmonės Turto banko patikėjimo teise valdomą nekilnojamąjį turtą: administracinės paskirties negyvenamąją patalpą – įstaigą (unikalus pastato numeris – 1992-9010-3012, pastato pažymėjimas plane – 1B4p, unikalus patalpos numeris – 1992-9010-3012:0011, bendras plotas – 101,99 kv. metro, perduodamų patalpų indeksai - 4-10 (27,72 kv. m), 4-11 (31,73 kv. m), 4-12 (2,04 kv. m), 4-13 (6,78 kv. m), 4-14 (4,60 kv. m), 4-15 (16,93 kv. m) ir 4-16 (12,19 kv. m), likutinė vertė 2019 m. vasario 1 d. – 3560,91 Eur (trys tūkstančiai penki šimtai šešiasdešimt eurų ir devyniasdešimt vienas centas)) Kaune, Laisvės al. 46.

Generalinis direktorius Mindaugas Sinkevičius

Parengė

Eglė Ambrazevičienė